ठंढा पानी से नहाईल, मतलब अपना जीवन के लम्बाई बढ़ावल
अगर आपके कोई भोरे-भोरे, कवनो मौसम में खूब ठंढा पानी से नहवा देवे, चाहे आपके नहाए प मजबूर क देवे त कईसन लागि?
लागि का, मन करी कि ठंढा पानी से नहाए प मजबूर करेवाला के मजगर पीटती!
काहें कि, गर्मी होखे भा सर्दी, अगर पानी खूब ठंढा होखे त एक बेर कंपकपी जरूर छूटे लागेला। लेकिन एकरा में खिसियाए लायक कवनो बात नईखे, एकरा से जवन फायदा बा, ओकरा आगे ठंढा पानी के कंपकपी के कवनो मोल नईखे।
पहिला फायदा - चुस्ती-फुर्ती आवेला
एकदम भोर में खूब ठंढा पानी से नहईला प तनिका देरी खातिर बेचैनी जरूर बढ़ जाई, लेकिन ए हालत में हमनी के सांस भी तेज चले लागेला, जेकरा से हमनी के शरीरी में ऑक्सिजन के प्रवाह बढ़ जाला। तेज़ सांस लेवे से दिल के धड़कन बढ़ेला अवुरी नतीजा में पूरा शरीर में खून तेज़ी से चले लागेला। ए सभसे हमनी के शरीर में चुस्ती-फुर्ती आवेला अवुरी दिन भर के ‘‘जंग’’ खातिर हमनी के शरीर के जरूरी खोराक मिल जाला।
सुनले होखब, गाँव में लोग कहेले कि सबेरे-सबेरे नहाए ठंढा पानी से नहाए के चाही, चुस्ती-फुर्ती आवेला। देखले होखब कि, माई-चाची सबेरे उठिहे अवुरी नहईला-धोअईला के बाद रसोई के काम करीहे।
दूसरा फायदा - त्वचा अवुरी बाल के सफाई
शरीर के चमड़ा अवुरी बाल के देखभाल के सबसे निमन अवुरी प्रकृतिक तरीका ठंडा पानी के स्नान हटे। ठंडा पानी से आपके बाल आपस में ना अझुराए, माथा में रूसी ना होखे अवुरी शरीरी प बनल छोटे-छोटे छेद (रोम छिद्र) भी बन हो जाला। ए छेद के बंद होखे से गंदगी हमनी के शरीर में ना ढुके पावे अवुरी हमनी स्वास्थ्य ठीक रहेला।
जबकि तनिको गरम पानी से हमनी के बाल अझुरा जाला अवुरी शरीर प बनल छेद भी खुल जाला अवुरी नतीजा में गंदगी शरीरी में समाए लागेला।
तीसरा फायदा - रोग से लड़े के क्षमता में सुधार
जब हमनी के शरीर प ठंढा पानी परेला त हमनी के धड़कन बढ़ जाला, नतीजा में हमनी के हृदय में खून के आवाजाही बढ़ जाला अवुरी शरीर के सभ अंग के पहिले से जादा खून पहुंचे लागेला। जेकरा से त्वचा अवुरी दिल के कई तरह के बेमारी से लड़े के क्षमता बढ़ जाला।
विशेषज्ञ लोगन के राय बा कि, ए स्थिति में ‘‘ब्लड प्रैशर’’ अवुरी ‘‘हृदय घात’’ (हार्ट अटैक) जईसन बेमारी से मुक्ति मिलेला या आराम होखेला।
चउथा फायदा - वजन कम करे में मदद करेला
हमनी के शरीर में दु तरह के चर्बी होखेला, सफ़ेद चर्बी अवुरी भूअर चर्बी। सफ़ेद चर्बी तब जामा होखेला जब हमनी के अपना शरीर के जरूर से जादा चिकनाई के खा लेवेनि’जा। इहे चर्बी हमनी के कमर, गर्दन अवुरी जांघ प जामा होखेला, अवुरी एकरे के कम कईल अवुरी हटावल सबसे मुश्किल काम हटे।
जबकि, भूअर चर्बी हमनी के शरीर खातिर जरूरी होखेला, एकरे से हमनी के शरीर में गर्मी रहेला अवुरी जब हमनी के शरीर ठंढा चीज़ के संपर्क में आवेला त इ सक्रिय हो जाला। एहीसे हमनी के शरीर जब ठंढा पानी के संपर्क में आवेला त इ चर्बी सक्रिय हो जाले, उहो सामान्य से 15 गुना जादा। ए चर्बी के ढ़ेर देरी सक्रिय रहला के मतलब बा कि, सफ़ेद चर्बी में कमी आवल।
अगर हमनी के रोज एकदम भोर में खूब ठंढा पानी से नहाए शुरू क दिही जा त साल के अंत में सिर्फ ए प्रक्रिया से हमनी के वजन में 5 किलो तक के गिरावट हो सकता।
पांचवा फायदा - मांसपेशी के आराम
हमनी के देखले-सुनले होखब जा कि, एथ्लेटिक्स के खेलाड़ी प्रैक्टिस के बाद बर्फ के पानी नहाले। एकरा से ओ लोग के मांसपेशी के खिचाव में कमी आवेला।
हमनी के भी शरीर के मेहनत कईला के बाद अगर ठंढा पानी से नहाईल चाहेनि के, ए स्थिति में भी हमनी के आराम मिलेला।
छठवाँ फायदा - तनाव कम होखेला
आज के कामकाजी माहौल में सभ बेमारी के घर ‘‘तनाव’’ ही बाटे। हर इंसान जीनिगी के दौड़ में आगे निकलल चाहता, अयीसना में तनाव भी होखता।
ठंढा पानी से रोजाना नहाएवाला आदमी दिल समान्य आदमी के दिल के मुक़ाबले जादा झटका सह सकेला, जबकि ओकरा में तनाव से लड़े के क्षमता भी जादे रहेला।
ठंढा पानी के देह प डालल अपने आप में बहुत कठोर काम ह अवुरी लगभग सभ कोई एकर अनुभव कईले होई। जवन आदमी रोज अपने से अपना शरीर प ठंढा पानी डालेला उ तनाव के एगो रूप के सहे के आदि हो चुकल रहेला, अवुरी जेकरा चलते उ आराम से आगे के तनाव भी झेले में सक्षम हो जाला।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva